Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: felvenni az 1996. évi XLIII. törvényben elõírt követelményeknek megfelelõ, érettségivel rendelkezõ személyeket. A
Paragraph Index: 319

felvenni az 1996. évi XLIII. törvényben elõírt követelményeknek megfelelõ, érettségivel rendelkezõ személyeket. A pszichikai állapotfelmérés komoly anyagi terhet jelent az intézetnek; a megfelelõ fizikai állapot fenntartására és javítására pedig csak munkaidõn kívül van lehetõség. Az általános helyettes vizsgálata során nem tárt fel alkotmányos jogokkal összefüggõ visszásságot a bv. intézetben. A parancsnokhelyettes által elmondottakra tekintettel azonban felhívta a büntetés-végrehajtás országos parancsnokának a figyelmét a törvény betartásával kapcsolatos anyagi és egyéb problémákra. A jogszabályi elõírásokkal ellentétes zsúfoltság mielõbbi megoldása – a költségvetés függvényében – az igazságügy-miniszter feladata. OBH 4420/2002. Az országgyûlési biztosok a Gyõr-Moson-Sopron Megyei Munkaügyi Központnál a szociális biztonsághoz fûzõdõ alkotmányos jogok érvényesülését vizsgálták meg. A biztosok a megyei munkalátogatásuk során hivatalból indítottak vizsgálatot a megyei munkaügyi szervezet mûködési rendjére, a foglalkoztatás elõsegítésével és a munkanélküliek ellátásával kapcsolatos hatósági jogkörbe tartozó feladatokra, valamint a félfogadás rendjére. A vizsgálat megállapította, hogy a szervezet hatáskörébe utalt feladatok növekedése ellenére létszámleépítés történt. A feladatok maradéktalan ellátását azáltal biztosították, hogy az érdemi ügyintézõk 90%-a felsõfokú szakképesítéssel rendelkezik. A megye területén mûködõ hat kirendeltség igazodik a megye településszerkezetéhez, a tömegközlekedés adta elérési lehetõségekhez. A munkanélküliek nyilvántartása gépi adatfeldolgozás keretében történik. A munkanélküli járadék megállapítása a törvény szerint csak a munkanélküli igazoló lap alapján történhet. Ezt sok esetben a munkáltatók nem adják át a munkaviszony megszüntetésekor a munkavállalónak, így a járadék nem állapítható meg. Erre az esetre olyan jogszerû, de rugalmas gyakorlatot alakítottak ki, hogy a kirendeltség felszólítja a munkáltatót az igazolás kiadására. Amennyiben 8 napon belül nem kapnak választ, azt jegyzõkönyvben rögzítik, és a járadékot folyósítják. Ezzel a hosszú hónapokig tartó peres eljárást elõznek meg. Átgondolt, szervezett keretek között történik a csoportos létszámcsökkentés következtében munkanélkülivé válók ügyeinek intézése, a nyugdíj elõtti munkanélküli segélyre való jogosultság megállapítása, valamint a rehabilitáltakkal, elsõ sorban a látás- és hallássérültekkel való törõdés. A vizsgálat eredményét összefoglalva megállapítható, hogy a Gyõr-Moson-Sopron Megyei Munkaügyi Központ lelkiismeretes, pontos, a munkanélküliek gondjainak mielõbbi megoldásával elismerésre méltó munkát végez. Az országgyûlési biztos a Megyei Munkaügyi Központban végzett vizsgálat alapján megállapította, hogy fellépést, intézkedést vagy ajánlást igénylõ, alkotmányos állampolgári jogokkal összefüggõ jogsértés nem történt. OBH 4517/2002. A tisztességes eljáráshoz, az emberi méltósághoz való alkotmányos joggal, valamint a hátrányos megkülönböztetés tilalmával összefüggésben okoz visszásságot, ha a nyugdíjkorú, illetve rokkant vagy mozgáskorlátozott állampolgárok a korszerû ügyfélszolgálat hiánya miatt csak különös nehézségek árán tudják igényüket érvényesíteni, tájékoztatást kérni a nyugdíjbiztosítási kirendeltségen. Az országgyûlési biztosok általános vizsgálatot végeztek Gyõr-Moson-Sopron megyében. Ennek keretében került sor a Megyei Nyugdíjbiztosítási Igazgatóság (MNYI), valamint a Megyei Egészségbiztosítási Pénztár (MEP) ügyfélszolgálati munkájának ellenõrzésére. A MNYI vezetõje és munkatársai tájékoztatása, valamint a helyszíni tapasztalatok alapján az országgyûlési biztos a vizsgálat eredményét a következõkben összegezte.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes